A Constitución de 1978 abolió a pena de muerte en l'articlo 15, con a excepción que, en situación de guerra, son as leis penals melitars por tiempos de guerra as que disposaran l'aplicabilidat d'a pena de muerte. De feito, en a Constitución espanyola, o dreito a la vida ye una valor superior de l'ordenamiento churidico; y o mesmo articlo 15 d'a carta magna espanyola, no nomás prohibe a pena de muerte como castigo legal, sino tamién as penas legals (u tractos) inhumans u degradants (con a excepción, como s'ha dito, d'a decisión d'as leis penals militars en tiempos de guerra).